**Ministru kabineta noteikumu projekta “Grozījums** **Ministru kabineta 2011.gada 6.septembra noteikumos Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publiskās lietošanas transporta infrastruktūra tiek veidota atbilstoši tautsaimniecības vajadzībām un visas sabiedrības interesēm, tai jābūt efektīvai, drošai, videi draudzīgai un ilgtspējīgai. Finansējums publiskās lietošanas transporta infrastruktūras pārvaldīšanai (uzturēšanai un attīstībai) tiek piešķirts ierobežotā apjomā. Tāpēc, pastāvot attiecīgai iespējai, būtu racionāli jāizmanto valsts resursi publiskās lietošanas transporta infrastruktūras būvniecībai, uzturēšanai un atjaunošanai. Valsts ar normatīvo regulējumu ir noteikusi, ka publiskās lietošanas transporta infrastruktūras pārvaldīšanu (uzturēšanu un attīstību) veic publiskas personas kapitālsabiedrības.  Valsts akciju sabiedrības "Latvijas autoceļu uzturētājs" (turpmāk – LAU) īpašumā ir nekustamais īpašums „Kalnāpji“, Cēres pagastā, Kandavas novadā, kadastra Nr. 9044 003 0037, kas sastāv no divām zemes vienībām: zemes vienība 2.18ha platībā (kadastra apzīmējums 9044 003 0037) un zemes vienība 6.2ha platībā (kadastra apzīmējums 9044 003 0038).  Zemes vienības ar kadastra apzīmējumu 9044 003 0037 daļa 2,1343 ha platībā ietilpst valsts nozīmes derīgo izrakteņu atradnes “Cēre” (turpmāk – atradne “Cēre”) teritorijā (atradnes “Cēre” teritorijā ietilpstošā zemes gabala daļa 2,1343 ha ir 4,998% no atradnes neapgūtās platības).  Savukārt zemes vienība ar kadastra apzīmējumu 9044 003 0038 6,2 ha platībā robežojas ar atradnes „Cēre“ teritoriju.  Saskaņā ar Valsts vides dienesta Zemes dzīļu pārvaldības daļas 2018.gada 17.janvārī sniegto informāciju atradnes „Cēre“ kopējā platība ir 93,3 ha, no tās uz šo brīdi neizstrādātā atradnes teritorija ir 42,7 ha. Attiecīgi, lai atbilstoši normatīvajos aktos noteiktajam LAU varētu saņemt derīgo izrakteņu ieguves atļauju un licenci darbībai atradnē „Cēre“, minimālajam licences laukumam būtu jābūt 10,675ha (25% no atradnes neapgūtās platības). Ņemot vērā, ka LAU piederošā zemes vienības ar kadastra apzīmējumu 9044 003 0037 daļa, kas atrodas atradnes „Cēre” teritorijā, ir 2,1343 ha liela, papildus būtu nepieciešams iegūt īpašumā vai nomāt teritoriju 8,5407 ha platībā.  LAU izvērtēja atradnes „Cēre“ teritorijā esošos zemes gabalus, tostarp iespēju robežās tika veiktas pārrunas ar atsevišķu zemes gabalu īpašniekiem par iespējām iegādāties vai nomāt konkrētas teritorijas. Izvērtējot citus atradnes „Cēre“ teritorijā esošos nekustamos īpašumus, tika secināts, ka šajā teritorijā nav tādu brīvo zemes gabalu, kuru iegūšana lietojumā vai īpašumā būtu iespējama, lietderīga, ekonomiski un finansiāli pamatojama LAU nepieciešamā licences laukuma palielināšanai.  Kā vēlamākais modelis atradnes izstrādes tiesību iegūšanai, tādejādi sekmējot valsts pārvaldes funkcijas veikšanu, būtu nepieciešamā licences laukuma platības samazināšana (izņēmuma kārtā) no atradnes neapgūtās platības, t.i. šajā gadījumā nosakot minimālo platību ne mazāku par 4% no atradnes neapgūtās platības.  Saskaņā ar likuma “Par autoceļiem” 7.panta 3.¹ daļu LAU deleģēts veikt valsts pārvaldes uzdevumus – valsts autoceļu kompleksās ikdienas uzturēšanas darbu plānošanu un veikšanu.  Atbilstoši Publiskas personas kapitāla daļu un kapitālsabiedrību pārvaldības likuma 57.panta ceturtās daļas 5.punktam LAU vispārējais stratēģiskais mērķis 2019.-2025.gadam ir valsts autoceļu kompleksās ikdienas uzturēšanas darbu plānošana un veikšana visā Latvijas teritorijā.  Ņemot vērā minēto un lai sekmētu valsts pārvaldes uzdevumu veikšanu, ir nepieciešams veikt grozījumu Ministru kabineta 2011.gada 6.septembra noteikumos Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”, nosakot izņēmumu, ievērojot normatīvajos aktos noteiktos komercdarbības atbalsta ierobežojumus, lai publiskas personas kapitālsabiedrība nodrošinātu, ka derīgie izrakteņi tiek izmantoti valsts pārvaldes uzdevuma - valsts autoceļu kompleksās ikdienas uzturēšanas darbu veikšanai, paredzot, ka atradnē “Cēre” licences laukums nedrīkst būt mazāks par 4% no neapgūtās platības. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas autoceļu uzturētājs”. |
| 4. | Cita informācija | Nav. |

|  |  |  |  |
| --- | --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kapitālsabiedrības, kuru īpašumā vai lietošanā ir nekustamais īpašums atradnē “Cēre”, kas tiek izmantots derīgo izrakteņu ieguvei. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts sekmē valsts pārvaldes funkciju veikšanu, tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 14.janvārī ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VAS “Latvijas autoceļu uzturētājs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretār I.Stepanova